stanford-oval/wikipedia huggingface dataset:
Rockfest
Esiintyjät > 2025

Festivaali järjestetään Turussa, Artukaisten kentällä 12.-14. kesäkuuta 2025.
| 0 | 1 | 2 |
| --- | --- | --- |
|  Torstai 12. kesäkuuta:  Crownshift   D-A-D   H.E.A.T   Judas Priest   Kilpi   Millencolin   Moon Shot   RØRY   Sepultura   Stam1na  |  Perjantai 13. kesäkuuta:  Awake Again   Battle Beast   Bullet for My Valentine   Cemetery Skyline   Dead by April   Die Krupps   Jinjer   Nestor   Sara   Till Lindemann   Toivo-Olavi  |  Lauantai 14. kesäkuuta:  Black Flag   Demolition 23.   Ghøstkid   Health   Immortal Disfigurement   Kovaa Rasvaa   Manic Street Preachers   Mokoma   Muse   The Cult   Ugly Kid Joe  |
Reputation Stadium Tour

Reputation Stadium Tour oli yhdysvaltalaisen laulaja-lauluntekijä Taylor Swiftin viides konserttikiertue, joka alkoi 8. toukokuuta ja päättyi 21. marraskuuta 2018. 
Yksi konsertti julkaistiin konserttielokuvana Netflixillä 31. joulukuuta 2018.  Kiertueella markkinoitiin albumia Reputation (2017).
Kiertue oli kaupallinen menestys ja tuotti 345,7 miljoonaa dollaria. Siitä tuli siihen mennessä tuottoisin kiertue Pohjois-Amerikassa ja eniten myynyt naisartistin kiertue.
Kiertueeseen kuului 53 stadionkonserttia. Suurin osa konserteista oli Yhdysvalloissa. Swiftillä oli lisäksi kaksi konserttia Kanadassa, kaksi Isossa-Britanniassa, yksi Irlannissa, neljä Australiassa, yksi Uudessa-Seelannissa ja kaksi Japanissa.
Tuotanto

Konserttien tuotanto oli spektaakkelimainen. Swift esiintyi yhtyeen ja tanssijoiden kanssa. Tuotantoon kuului iso päälava, kaksi pienempää lavaa stadionin toisessa päässä, videoscreen, pyrotekniikkaa, isoja lavasteita ja erikoisefektejä. Swift siirtyi päälavan ja sivulavojen välillä ilmaan nousevan korin avulla. Esityksen visuaalisiin teemoihin kuuluivat käärmeet, goottialakulttuuri ja Broadway-tyylinen teatriaalisuus.
Kiertueen kappalelista pysyi suurimmalta osin samana koko kiertueen ajan. Kaikki Reputation-albumin kappaleet lukuun ottamatta kappaletta ”So It Goes…” kuuluivat vakituiseen ohjelmistoon. Swift esitti lisäksi vanhoja hittejä, kuten ”Shake It Off”, ”Blank Space” ja ”Love Story”. Osa kappaleista esitettiin lyhennettyinä. Ohjelmistoon kuului useampi mash-up ja medley. Lämmittelijät Camila Cabello ja Charli XCX esittivät Swiftin kanssa kappaleen "Shake It Off" Pohjois-Amerikan ja Euroopan konserteissa.  Australiassa ja Uudessa-Seelannissa esityksessä olivat mukana Charli XCX ja toisena lämmittelijänä toimineen Broods-yhtyeen Georgia Nott.
Vakituisen ohjelmiston lisäksi Swift esitti vaihtuvan yllätyskappaleen akustisesti soolona. Kiertueen loputtua hän julkaisi studioversiot yllätyskappaleista kokoelma-albumina Reputation Stadium Tour Surprise Song Playlist suoratoistopalveluissa.
Osassa konsertteja oli vierailevia esiintyjiä, jotka esiintyivät yhdessä Swiftin kanssa. Eri konserteissa vierailivat laulajat Shawn Mendes, Selena Gomez, Troye Sivan, Niall Horan, Robbie Williams, Hayley Kiyoko, Bryan Adams, Tim McGraw, Faith Hill ja Maren Morris sekä yhtye Sugarland. Suurin osa vieraista esitti Swiftin kanssa duettona omia kappaleitaan.
Lämmittelijät

Kiertueella esiintyi Swiftin lisäksi useita lämmittelyesiintyjiä. Kuubalais-yhdysvaltalainen laulaja Camila Cabello ja brittiläinen laulaja Charli XCX olivat lämmittelijöinä useimmissa konserteissa ja vierailivat Swiftin esityksessä. Australian ja Uuden-Seelannin konserttien lämmittelijöinä toimivat Charli XCX ja uusiseelantilainen duo Broods.
Konserttielokuva

| Reputation Stadium Tour |
| --- | --- |
 konserttielokuvan juliste
Ohjaaja:  Paul Dugdale
Käsikirjoittaja:  
Tuottaja:  Taylor Swift   Jordan Barrow   Baz Halpin   Jesse Ignjatovic   Jared P. Morell   Evan Prager
Säveltäjä:  Taylor Swift   Max Martin   Shellback   Jack Antonoff   muita
Kuvaaja:  Brett Turnbull
Leikkaaja:  Tom Watson   Jose Fortanel   Simon Bryant   Bill DeRonde   Adrianna Merlucci   Ben Wainwright-Pearce
Lavastaja:  Baz Halpin   Tamlin Wright
Koreografi:  Tyce Diorio
Erikoistehosteet:  Dave Isaac Santos Abuel
Pääosat:  Taylor Swift
Valmistustiedot
Valmistusmaa:  Yhdysvallat
Tuotantoyhtiö:  Taylor Swift Productions
Levittäjä:  Netflix   Big Machine Records
Ensi-ilta:   2018-12-3131. joulukuuta 2018  
Kesto:  125 min
Aiheesta muualla
IMDb
Infobox OKNimi-testi OK:
Konserttielokuva > Tuotanto ja julkaisu

Reputation Stadium Tour (tunnettu myös nimellä Taylor Swift: Reputation Stadium Tour) on kiertueesta kertova konserttielokuva. Elokuva julkaistiin suoratoistopalvelu Netflixissä 31. joulukuuta 2018. Sen on ohjannut Paul Dugdale. Elokuva kuvattiin 6. lokakuuta 2018 Swiftin Texasin Arlingtonin konsertissa AT&T Stadium -stadionilla. Kyseinen konsertti oli kiertueen viimeinen Yhdysvaltojen konsertti. Elokuva sisältää kaikki kyseisen konsertin esitykset. Elokuvan on tuottanut Swiftin tuotantoyhtiö Taylor Swift Productions ja sen levittäjänä toimii Netflix.
Konserttielokuva > Vastaanotto

Konserttielokuva sai hyvät arviot musiikkikriitikoilta. Muun muassa Rolling Stone kirjoitti, että elokuva tallentaa Swiftin parhaan kiertueen. Uproxx kehui sekä Swiftin esitystä ja karismaa että elokuvan kuvausta.
Produktion lavastajat Tamlyn Wright ja Baz Halpin saivat lisäksi työstään palkintoehdokkuuden Excellence in Production Design Awards -palkintogaalassa. Tapahtumaa järjestää The Art Directors Guild.
Kappalelista

”...Ready for It?”
”I Did Something Bad”
”Gorgeous”
”Style” / ”Love Story” / ”You Belong with Me” (medley)
”Look What You Made Me Do”
”End Game”
”King of My Heart”
”Delicate”
”Shake It Off” (Camila Cabellon ja Charli XCX:n kanssa)
”Dancing with Our Hands Tied” (akustinen soolo)
Yllätyskappale 
 (vaihtuva akustinen soolo, konserttielokuvassa ”All Too Well”)
”Blank Space”
”Dress”
”Bad Blood” / ”Should’ve Said No” (mash-up)
”Don’t Blame Me”
”Long Live” / ”New Year’s Day” (mash-up)
”Getaway Car”
”Call It What You Want”
”We Are Never Ever Getting Back Together” / 
 ”This Is Why We Can't Have Nice Things” (medley)
Kappalelista > Muutokset

Swift esitti muutamissa konserteissa kappaleen ”So It Goes…” akustisesti kappaleen ”Dancing with Our Hands Tied” tilalla.
Swift esitti kappaleen ”Shake It Off” Seattlessa ja Tokiossa Charli XCX:n kanssa ilman Camila Cabelloa. Australiassa ja Uudessa-Seelannissa hän esitti sen Charli XCX:n ja Broods-yhtyeen Georgia Nottin kanssa.
Swift esitti kappaleen ”Our Song” a cappella ja kappaleen ”Wildest Dreams” osittain a cappella ylimääräisinä numeroina toisessa Philadelphian konsertissa, koska hänet toiselle lavalla kuljettava kori ei toiminut.
Swift esitti lyhennetyn version kappaleesta ”Clean” pianolla ennen kappaletta ”Long Live” toisessa East Rutherfordin konsertissa.
Kappalelista > Yllätyskappaleet

Glendale 8.5.: ”All Too Well”
Santa Clara 9.5.: ”Wildest Dreams”
Santa Clara 12.5.: ”The Best Day”
Pasadena 18.5.: ”Red”
Pasadena 19.5.: ”All Too Well”
Seattle 22.5.: ”Holy Ground”
Denver 25.5.: ”Teardrops on My Guitar”
Chicago 1.6.: ”Our Song”
Chicago 2.6.: ”22”
Manchester 8.6.: ”I Knew You Were Trouble”
Manchester 9.6.: ”I Don’t Wanna Live Forever”
Dublin 15.6.: ”Mean”
Dublin 16.6.: ”How You Get the Girl”
Lontoo 22.6.: ”So It Goes...”
Lontoo 23.6.: ”Fifteen”
Louisville 30.6.: ”Mine”
Columbus 7.7.: ”Sparks Fly”
Landover 10.7.: ”State of Grace”
Landover 11.7.: ”Haunted”
Philadelphia 13.7.: ”Never Grow Up”
Philadelphia 14.7.: ”Treacherous”
Cleveland 17.7.: ”Babe”
East Rutherford 20.7.: ”Welcome to New York”
East Rutherford 21.7.: ”Fearless”
East Rutherford 22.7.: ”Enchanted”
Foxborough 26.7.: ”22”
Foxborough 27.7.: ”Change”
Foxborough 28.7.: ”Ours”
Toronto 3.8.: ”Out of the Woods”
Toronto 4.8.: ”Come Back... Be Here”
Pittsburgh 7.8.: ”A Place in This World”
Atlanta 10.8.: ”This Love”
Atlanta 11.8.: ”The Lucky One”
Tampa 14.8.: ”Invisible”
Miami Gardens 18.8.: ”Breathe”
Nashville 25.8.: ”Better Man”
Detroit 28.8.: ”Jump Then Fall”
Minneapolis 31.8.: ”Begin Again”
Minneapolis 1.9.: ”Tied Together with a Smile”
Kansas City 8.9.: ”The Story of Us”
Indianapolis 15.9.: ”Forever & Always”
St. Louis 18.9.: ”Hey Stephen”
New Orleans 22.9.: ”Speak Now”
Houston 29.9.: ”Wonderland”
Arlington 5.10.: ”White Horse”
Arlington 6.10.: ”All Too Well”
Perth 19.10.: ”I Knew You Were Trouble”
Melbourne 26.10.: ”I’m Only Me When I’m with You”
Sydney 2.11.: ”22”
Brisbane 6.11.: ”Starlight”
Auckland 9.11.: ”Out of the Woods”
Tokio 20.11.: ”I Know Places”
Tokio 21.11.: ”Wildest Dreams”
Kappalelista > Vierailevat esiintyjät

Pasadena 18.5.: Shawn Mendes, kappale ”There’s Nothing Holdin’ Me Back”
Pasadena 19.5.: Troye Sivan, kappale ”My My My!” ja Selena Gomez, kappale ”Hands to Myself”
Lontoo 22.6.: Niall Horan, kappale ”Slow Hands”
Lontoo 23.6.: Robbie Williams, kappale ”Angels”
Foxborough 26.7.: Hayley Kiyoko, kappale ”Curious”
Toronto 4.8.: Bryan Adams, kappale ”Summer of ’69”
Nashville 25.8.: Tim McGraw ja Faith Hill, Swiftin kappale ”Tim McGraw”
Arlington 5.10.: Maren Morris, kappale ”The Middle”
Arlington 6.10.: Sugarland, Sugarlandin ja Swiftin yhteinen kappale ”Babe”
Aiheesta muualla

Taylor Swift: Reputation Stadium Tour Internet Movie Databasessa (englanniksi)
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Okahao

| Okahao |
| --- | --- |
 Okahao
 Koordinaatit: 17°53′15″S, 15°3′41″E 
Valtio:   Namibia
Alue:  Omusati
Väkiluku (2023):  7 486
Aikavyöhyke:  UTC+1
 
 okahaotc.com.na 
Infobox OKVirheellinen NIMI-arvo: 
Okahao on kaupunki Namibian pohjoisosassa, entisen Ambomaan alueella, nykyisen Omusatin alueella. Se on Okahaon vaalipiirin keskus. Se oli alun perin Suomen Lähetysseuran lähetysasema. Kaupunki sijaitsee Ongandjeran heimon alueella 73 kilometriä Oshakatista länteen MR123-tien (Outapi—Tsandi—Okahao) päätepisteessä.
Vuoden 2023 väestönlaskennan mukaan Okahaossa oli 7 486 asukasta.
Okahaon seutu on tasaista maatalousmaata, jota käytetään lähinnä kotitarveviljelyyn ja -karjanhoitoon. Okahao on Ongandjeran alueen suurin kaupunki. Se on Namibian ensimmäisen presidentin Sam Nujoman syntymäpaikka.
Historia > Martti Rautasen ensimmäinen vierailu Ongandjeraan

Suomalaisten lähetyssaarnaajien saavuttua Ambomaan Omandongolle, Ondongan heimon alueelle 9. heinäkuuta 1870 he ryhtyivät välittömästi toimenpiteisiin lähetystyön aloittamiseksi myös kahdessa muussa heimossa, Uukwambissa ja Ongandjerassa. Jo neljä päivää Omandongolle saapumisen jälkeen, 13. heinäkuuta, Pietari Kurvinen, Martti Rautanen, Karl August Weikkolin ja Antti Piirainen lähtivät Uukwambin kuninkaan Nayuman hoviin, minne he saapuivat 16. heinäkuuta. Vielä saman kuun aikana Rautanen matkusti härällä ratsastaen Ongandjeraan kuningas Tsheyan luokse.
Historia > Ensimmäisen lähetysaseman perustaminen

Suomalaiset halusivat perustaa Ongandjeraan lähetysaseman, mutta Carl Hugo Hahn Reinin lähetyksestä halusi asialle luvan Suomen Lähetysseuran johtokunnalta. Asia lykkääntyi seuraavaan vuoteen, jolloin Rautanen toukokuussa pääsi Ongandjeraan, missä kuningas otti hänet ystävällisesti vastaan.
Rautanen antoi uudelle lähetysasemalle nimen Rehoboth. Samannimisen lähetysaseman oli Rautasen morsiamen Frieda Kleinschmidtin isä Heinrich Kleinschmidt perustanut Namamaalle. Heinäkuun loppuun mennessä Rautanen oli rakentanut lähetysasemarakennuksen valmiiksi, ja silloin Ambomaalle tuona vuotena saapunut Tobias Reijonen liittyi hänen seurakseen.
Jokapäiväinen toimeentulo Ongandjerassa oli vaikeaa, sillä eurooppalaisia ruokatarvikkeita heillä oli vähän, samoin vaihtotavaroita, joilla viljaa ostettiin paikallisilta.
Sadekausi 1871–1872 oli vaikea Rautaselle ja Reijoselle, sillä molemmat sairastuivat lavantautiin. Palveluspoika pakeni taikauskoisena paikalta, mutta lopulta eräs toinen poika saatiin viemään kirjelappu Uukwambiin, mistä Pietari Kurvinen vaimoineen saapui auttamaan. He veivät mukanaan Reijosen, joka oli vaikeammin sairaana, kun taas Rautanen jäi Ongandjeraan potemaan tautiaan. Toivuttuaan jonkin verran Rautanen jätti aseman Reijoselle ja Karl August Weikkolinille, ja matkusti Hereromaalle Otjimbingween, missä hän meni naimisiin Frieda Kleinschmidtin kanssa ennen toipumisjaksoa Valaskalalahdessa.
Rautasen ollessa poissa Reijonen ja Weikkolin joutuivat ristiriitaan kuninkaan kanssa. Kuningas oli lainannut tikapuita, ja kun Reijonen vaati niitä takaisin, kuningas käski suomalaisia poistumaan valtakunnastaan. Peltola sanoo ambolaisen käsityksen kuninkaanvallasta törmänneen yhteen eurooppalaisen yksityisomaisuuden käsitteen kanssa, mutta myös diplomaattisten taitojen puutteella lienee ollut osuutta asiaan.
Rautanen kuuli asiasta jo Hereromaalla ja matkusti suoraan Ongandjeraan. Kirjelappu asemarakennuksen pöydällä kertoi tilanteen. Rautasten mahdollisuudet tehdä työtä olivat supistuneet siihen, mitä palvelijoiden piirissä voitiin tehdä. Lisäksi Ongandjerassa Frieda Rautanen sairastui malariaan, ja mies pelkäsi hänen jo kuolevan siihen. Frieda kuitenkin toipui, ja Rautaset matkustivat Ondongaan.
Kuningas Tsheya olisi halunnut Rautasen takaisin, vieläpä jonkun suomalaisen veljen kanssa, mutta antoi toverille sellaiset ehdot, että tämä olisi käytännössä joutunut kuninkaan palvelijaksi. Veljeinkokouksessa toukokuussa 1873 asiasta keskusteltiin, mutta tulos oli se, että Ongandjeran työstä päätettiin luopua. Elokuussa Rautanen kävi hakemassa tavaransa sieltä pois.
Historia > Uuden yrityksen valmistelu 1890-luvulla

1890-luvulla sekä Reinin lähetys että katolinen kirkko halusivat aloittaa lähetystyön Ongandjerassa, mutta osin suomalaisten vastustuksen vuoksi näistä hankkeista ei tullut mitään. Reinin lähetys kuitenkin halusi varmistaa, etteivät katoliset tule Ongandjeraan, ja siksi pyysivät suomalaisia aloittamaan siellä työn uudelleen. Neuvottelujen jälkeen päätettiin, että Ongandjeraan tulisi suomalais-saksalainen lähetysasema, joka olisi avoin molempien lähetysten työntekijöille, mutta tähän ei Suomen Lähetysseuran johtokunta suostunut, ja myös Uukwambin kuninkaan Negumbon harjoittamat ryöstöretket naapuriheimojen alueille olisivat tehneet työn vaikeaksi. Hanke pääsi näin raukeamaan.
Historia > Uusi lähetysasema perustetaan 1903

Heinäkuussa 1903 Ongandjeraan lähetettiin Emil Liljeblad, ja syyskuussa hänelle tuli toveriksi Heikki Saari. Uusi asema rakennettiin neljä kilometriä entisestä itään, Nakeke-nimiseen paikkaan, joka oli puolen kilometrin päässä kuningas Tshaanikan hovista.
Nakeke osoittautui kuitenkin pian sopimattomaksi paikaksi, sillä kuivana kautena siellä oli vaikea saada vettä mistään. Niinpä Saari rakensi vuonna 1908 uuden aseman aivan lähelle sitä paikkaa, missä Rehoboth oli ollut. Tämä nimi otettiin nyt uudelleen käyttöön.
Historia > Suomalaiset saavat kilpailijoita

Vuonna 1924 roomalaiskatoliset saivat luvan aloittaa työn Ongandjerassa, mutta suomalaiset eivät heitä pitkään aikaan edes tavanneet. Lounais-Afrikan administraattorinvirasto oli ilmoittanut, että vastaisuudessa suomalaiset saisivat tehdä työtä vain Ondongassa, kun taas Oukwanyama tulisi anglikaanien työalueeksi, ja Uukwambi ja Ongandjera tulisi katolisten työmaaksi. Näyttää kuitenkin siltä, että suomalaiset saattoivat jatkaa työtään kaikkien näiden heimojen alueella.
Myöhempi kehitys

Ongandjerasta tuli vuonna 1947 Ambomaan ensimmäisen naisseminaarin paikka. Naispuolisia opettajia oli aiemmin koulutettu yhdessä miesten kanssa Oniipan opettajaseminaarissa, mutta miesten ja naisten asuessa samassa laitoksessa siellä oli ilmennyt kurinpidollisia vaikeuksia, mikä johti Ongandjeran naisseminaarin perustamiseen.
1960-luvulle tultaessa lähetysaseman nimeksi oli vakiintunut Okahao.
Nykyisistä oloista > Infrastruktuuri

Okahaossa on sorapintainen, itä–länsisuuntainen, 1 020 metriä pitkä kiitotie lentokoneille. Sen ICAO-koodi on FYOH. IATA-koodia sillä ei ole. Okahaossa on myös klinikka ja kaksi sairaalaa.lähde?
Okahaon on yhteiskoulu nimeltä Nangombe Combined School, alkeiskoulu (Okahao Primary School) sekä yksi yksityiskoulu. Kaupungissa on kaupunginkirjasto, poliisiasema ja vankila. Useammalla tunnustuskunnalla on edustuksensa Okahaossa. Touristit voivat yöpyä Ongozi Lodgessa.
Marraskuusta 2009 lähtien Okahaon kaupunginjohtajana on toiminut David Uuzombala Isai.
Nykyisistä oloista > Poliittisia levottomuuksia

Ennen Namibian vuoden 2009 vaaleja koululaiset ajoivat kaupungista pois Rally for Democracy and Progress -puolueen kampanjahenkilöt.
Politiikka

SWAPO voitti vuoden 2015 paikallisvaalit ilman äänestystä, sillä mikään muu puolue ei asettanut ehdokkaita.
SWAPO voitti myös vuoden 2020 vaalit, mutta tällä kertaa äänestettiin, koska myös Independent Patriots for Change osallistui vaaleihin. Tulokset olivat seuraavat:
| Okahaon paikallisvaalit 2020> Puolue | Okahaon paikallisvaalit 2020> Äänimäärä | Okahaon paikallisvaalit 2020> Ääniosuus | Okahaon paikallisvaalit 2020> Paikkoja | Okahaon paikallisvaalit 2020>  |
| --- | --- | --- | --- | --- |
| SWAPO | 391 | 73,5 % | 5 |  |
| Independent Patriots for Change | 141 | 26,5 % | 2 |  |
| Yhteensä  | 532  | 100 %  | 7 |  |
Aiheesta muualla

Okahao Town Council (englanniksi)
Kampavenussimpukka

| Kampavenussimpukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Erilaishampaiset Heterodonta
Lahko::  Veneroida
Heimo::  Venussimpukat Veneridae
Suku::  Mercenaria
Laji::  mercenaria
Kaksiosainen nimi
 Mercenaria mercenaria  (Linnaeus 1758) 
Synonyymit
 Venus mercenaria 
Katso myös
   Kampavenussimpukka Commonsissa 
Infobox OKNimi-testi OK: 
Kampavenussimpukka eli kauppavenussimpukka (Mercenaria mercenaria) on venussimpukoiden heimoon kuuluva erilaishampainen simpukka, jota tavataan lähinnä Atlantin luoteis- ja koillisrannikolla. Sitä kalastetaan ja viljellään etenkin Yhdysvalloissa ja Taiwanissa ruokateollisuuden käyttöön.
Ulkonäkö

Kampavenussimpukalla on luja ja leveä, soikionmuotoinen kuori, joka on halkaisijaltaan enintään 13 senttimetriä. Väritykseltään se on likaisenvalkoinen, himmeänharmaa tai vaaleanruskea. Kuoren puoliskot ovat epäsymmetriset mutta keskenään samankokoiset ja ‑muotoiset. Niiden pinnalla on hienoja säteittäisiä uurteita ja samankeskisiä renkaita, joista simpukan kasvuvaiheet näkee helposti. Nuorilla yksilöillä kasvurenkaat ovat kohollaan olevia harjanteita, jotka kuluvat iän myötä tasaisemmiksi. Umbot sijaitsevat simpukan keskiviivan etupuolella kahden painauman välissä, joista etummainen on leveä ja sydämenmuotoinen ja takimmainen kapeampi ja pitkänomainen.
Sisältä kuori on hennon nyhälaitainen ja kiiltävänvalkoinen. Sulkijalihasten kohdalta sisäpinta voi olla myös tummansininen tai -violetti. Molemmissa kuorenpuoliskoissa on kolme keskihammasta mutta ei yhtään reunahammasta. Simpukalla on melko lyhyet ja liereät, eripituiset sifonit sekä suuri, kielimäinen jalka, jota se käyttää kaivamiseen.
Levinneisyys

Kampavenussimpukka on kotoisin Pohjois-Amerikan itärannikolta, jossa sen levinneisyysalue ulottuu Nova Scotiasta Jukatanin niemimaalle. Se tuotiin Eurooppaan vuonna 1860 vahingossa ja uudelleen vuonna 1950 tarkoituksella. Nykyään sitä tavataan Britteinsaarilla, Alankomaissa, Belgiassa ja Ranskassa sekä Portugalin ja Marokon Atlantinpuoleisilla rannikoilla. Välimeressä se on levinnyt Sisilian lähivesille ja Adrianmeren rannoille ja pohjoisosiin. Se on kulkeutunut ihmisen mukana myös Pohjois-Amerikan länsirannikolle sekä Taiwaniin ja Kiinaan.
Elinympäristö

Kampavenussimpukkaa tavataan yleisimmin estuaareissa ja laguuneissa, joissa meriveden suolapitoisuus on vähintään 12 promillea ja lämpötila 10–30 °C. Se elää vuorovesivyöhykkeellä tai sen alapuolella 10 metrin syvyyteen saakka, lähinnä liejupohjassa kivien ja muiden simpukoiden seassa.
Lisääntyminen

Kampavenussimpukka on yksineuvoinen eläin. Naaraat ja koiraat vapauttavat sukusolunsa meriveteen, jossa hedelmöittyminen tapahtuu. Hedelmöityneestä munasta kehittyy toukka, joka ui vapaasti vedessä yhdestä kolmeen viikkoa ennen kuin se laskeutuu merenpohjaan ja muuttuu aikuiseksi simpukaksi.
Kampavenussimpukka voi elää jopa 50-vuotiaaksi. Sen keskimääräinen elinikä on kuitenkin 12–20 vuotta.
Ravinto

Kampavenussimpukka suodattaa merivedestä ravinnokseen planktonia ja muuta mikroskooppista ainesta. Sen lisääntyminen voi häiriintyä, jos ravintoa on saatavilla niukasti.
Kalastus ja käyttö

Kampavenussimpukka on kaupallisesti merkittävä simpukkalaji Yhdysvalloissa ja Taiwanissa, ja sitä pyydystetään vähemmässä määrin myös Ranskassa. Tavallisesti pyydystämiseen käytetään haraa mutta joskus myös pohjatroolia. Vuotuinen kokonaissaalis oli 4 000 – 19 000 tonnia 2000-luvulla, kun vielä 1950-luvulla se saattoi nousta jopa 68 000 tonniin. Kampavenussimpukan viljely on yleistynyt vähitellen ja 2000-luvulla sen kokonaistuotanto oli jo 20 000 – 40 000 tonnia vuodessa. Suurin osa Yhdysvalloissa pyydystetyistä ja viljellyistä simpukoista myydään tuoreena paikalliselle ravintolateollisuudelle.
Täysikokoiset simpukat syödään tavallisimmin raakana, kun taas keskikokoiset simpukat höyrytetään ja tarjoillaan puolikkaasta kuorestaan. Täysi- ja keskikokoisia simpukkoja voidaan käyttää myös muhennoksessa ja täysikokoisia voidaan täyttää.
Pohjois-Amerikassa kampavenussimpukat tunnetaan yleisesti nimellä quahog ja nimeä käyttivät alun perin Amerikan alkuperäisasukkaat. Intiaanit käyttivät aikanaan simpukoiden kuorista hiottuja helmiä wampum-helminauhojen ja -vöiden materiaalina. Erityisen arvokkaita olivat kuoren purppuraisesta sisäosasta tehdyt wampumit.
Kampavenussimpukka, joka on työntänyt jalkansa näkyviin.
Kampavenussimpukoita tarjolla newjerseyläisessä ravintolassa.